b'\n_START_ARTICLE_\nAchetas\n_START_SECTION_\nIstorija\n_START_PARAGRAPH_\nGamtinis acheto sezonas prasid\xc4\x97davo Sirijaus patek\xc4\x97jimu (apie bir\xc5\xbeelio vidur\xc4\xaf), ir trukdavo 120 dien\xc5\xb3, t. y. iki spalio vidurio. Jo metu pakildavo Nilo vanduo, atne\xc5\xa1davo derling\xc4\x85 dumbl\xc4\x85, o jam atsitraukus prasid\xc4\x97davo s\xc4\x97ja ir \xc5\xbeemdirbyst\xc4\x97s ciklas._NEWLINE_Kalendorinis acheto sezonas nesutapo su gamtiniu achetu, kadangi kalendoriniai metai buvo \xc5\xa1iek tiek trumpesni nei gamtiniai (t. y. Sirijaus metai). Sezonas ilgainiui i\xc5\xa1puldavo vis anks\xc4\x8diau, lyginant su Nilo potvyniais ir Sirijaus patek\xc4\x97jimu (t. y. Nilo potvyniai prasid\xc4\x97davo vis v\xc4\x97liau kalendoriuje, kas 4 metus v\xc4\x97luodami viena diena). 1321 m. pr. m. e., pra\xc4\x97jus vienam Sotiniam ciklui (t. y. 1460\xc2\xa0m.), achetas v\xc4\x97l sugr\xc4\xaf\xc5\xbeo \xc4\xaf pirmin\xc4\x99 pad\xc4\x97t\xc4\xaf Nilo patvyni\xc5\xb3 at\xc5\xbevilgiu, o v\xc4\x97liau v\xc4\x97l \xc4\x97m\xc4\x97 atsilikti._NEWLINE_22 m. pr. m. e. \xc4\xafvykd\xc5\xbeius kalendoriaus reform\xc4\x85 ir \xc4\xafvedus Kopt\xc5\xb3 kalendori\xc5\xb3, kalendorinio acheto prad\xc5\xbeia buvo fiksuota Julijaus kalendoriaus at\xc5\xbevilgiu (t. y. rugpj\xc5\xab\xc4\x8dio 29 d., arba rugs\xc4\x97jo 11 d Grigaliaus kalendoriuje), ir achetas trunka iki gruod\xc5\xbeio 26 d. (sausio 8 d.).'